วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
18 มิ.ย. 2558

ASL SECURITIES
ภาครวมตลาดภาคเช้า: ดัชนีเช้านี้เคลื่อนไหวผันผวนก่อนดิ่ง ปิดลบที่ 1,508.97(-5.82) กรอบ 1,507-1,519 ดัชนีถูกกดดันในการขายทำกำไร AOT PTT PTTEP BDMS ADVANC IRPC TRUE เฟดยังคงอัตราดอกเบี้ยต่ำ 0.25% แม้เฟดส่งสัญญาณว่าปรับขึ้นอัตราดอกเบี้ยในปีนี้ แต่ตลาดยังมีแรงกดดันจากการที่เฟดปรับลดคาดการณ์การขยายตัวเศรษฐกิจสหรัฐ ทำให้ดัชนีดาวโจนส์ปิดบวกไม่มาก ส่วนตลาดยุโรปปิดลบ จากการใกล้ครบกำหนดชำระหนี้ของกรีซต่อเจ้าหนี้ยุโรป ธนาคารกลางกรีซเผยกรีซมีความเสี่ยงที่จะถูกขับออกจาก ยูโรโซน และสหภาพยุโรป (EU) หากกรีซไม่สามารถบรรลุข้อตกลงกับเจ้าหนี้ก่อนการประชุมรัฐมนตรีคลังยูโรโซนในวันพรุ่งนี้ ธปท.เตรียมแถลง 19 มิ.ย.นี้ คาดว่าปรับลดการเติบโตเศรษฐกิจ(ขณะนี้3.8%) เหลือ 3.5% โดยเศรษฐกิจไทยน่าจะทยอยฟื้นตัวได้ในครึ่งปีหลัง จากการเร่งใช้จ่ายและลงทุนของรัฐบาล ส่งผลดีต่อกลุ่มรับเหมาและวัสดุก่อสร้าง
 
แนวโน้มตลาดและหุ้นที่น่าสนใจภาคบ่าย
คาดดัชนีลดลงในกรอบ1,502-1,511
แนวโน้มภาคบ่ายเชิงเทคนิค: ดัชนีย่อตัวจากการขึ้นไปชนแนวต้าน โดยมี 1,520 เป็นแนวต้านในสัปดาห์นี้ คาดช่วงบ่ายดัชนีจะแกว่งตัวในกรอบ 1,506-1,510 จุดและมีสัญญาณลดลงใน MACD .
 
SCN (ราคาปิดภาคเช้า 15.00)
แนะนำซื้อ ราคาเคลื่อนไหวในกรอบคู่ขนาน และมีแนวโน้มขาขึ้นอย่างชัดเจน ราคายกสูงขึ้นเรื่อยๆ มีเป้าหมายระยะสั้นที่ 16.00 บาท
ML (ราคาปิดภาคเช้า 2.10)
แนะนำซื้อ เก็งกำไรระยะสั้น มีสัญญาณซื้อใน MACD และ ปริมาณการซื้อขายที่เข้ามามาก มีเป้าหมายระยะสั้นที่ 2.16
KIAT  (ราคาปิดภาคเช้า 1.16)
แนะนำซื้อ ราคายังยืนเหนือกรอบสามเหลี่ยม และด้วยปริมาณการซื้อขายที่หนาแน่น มีเป้าหมายระยะสั้นที่ 1.34 (FIBO 38.2%)